**Addiewell**  (skotsk: *Aidieswall*, skotsk-gælisk: *Tobar Adaidh*) er en landsby i regionen West Lothian i Skottland. I desember 2008 ble det åpnet et nytt fengsel i byen, med kapasitet på opptil 800 mannlige innsatte. Addiewell har i dag skole, tre butikker, en pub og et samfunnshus. Den lokal fotballklubben heter Loganlea United. Landsbyen tilhører den britiske valgkretsen Livingston og den større valgkretsen Almond Valley for det skotske parlamentet.

Historie
--------

Byen ble opprettet som følge av at kjemikeren James Young (1811–1883) forlot Manchester i 1852. Han hadde kjøpt et amerikansk patent for å produsere parafinolje ved å destillere kull, kjent som oljeskiferindustri. Etter 1865 valgte Young å bygge en større fabrikk ved Addiewell grunnet dens lokalisering ved elven Breich. Han aktet å bygge et mønstersamfunn for sine arbeidere etter modell av Bournville ved Birmingham. Da det var leire under jorden bygde han en fabrikk for å framstille murstein og således redusere kostnadene. Han anskaffet seg arealer 1,6 km vest for landsbyen West Calder, og utviklet byen hovedsakelig mellom 1865 og 1870. Young oppkalte mange av gatene etter sine helter; som Humphry Davy; Michael Faraday; David Livingstone; Robert Stephenson; og James Watt. Imidlertid opererte han landsbyen etter samme prinsipper som ved kullindustrien i sørlige Wales; arbeidere ble betalt i en lokal valuta for å sikre deres lønninger forble i landsbyen.

Addiewell stasjon
Ved 1900-tallet ble bortimot 2 millioner tonn oljeskifer, de eneste lønnsomme avsetningene utenfor Russland, utvunnet årlig over hele West Lothian og sysselsatte rundt 4 000 menn. Raffineriet ble stengt i 1921, og reduksjonen i antallet arbeidere førte til at en del av de eldste husene ble revet. Pararfinproduksjon var ment å bli avsluttet i mellomkrigstiden, men ble reddet grunnet utbruddet av den andre verdenskrig, og ble først nedlagt i 1956. Stedet forble uten bruk inntil de siste bygningen ble fjernet i 1986. På dette samme området som den tidligere kjemiske fabrikken ble det på 2000-tallet bygget et fengsel for risikoinnsatte og som åpnet 12. desember 2008.

Addiewells jernbanestasjon er knyttet Shotts Line fra Glasgow til Edinburgh. Det går tog hver time i hver retning.

Referanser
----------

1. ↑  The Online Scots Dictionary Arkivert 8. juli 2010 hos Wayback Machine..
2. ↑  «List of railway station names in English, Scots and Gaelic» Arkivert 22. januar 2013 hos Wayback Machine. *NewsNetScotland*
3. ↑  «HMP Addiewell», *Scottish Prison Service*
4. 1 2 3  Russell, Loris S. (2003): *A Heritage of Light: Lamps and Lighting in the Early Canadian Home*. University of Toronto Press. ISBN 0-8020-3765-8.
5. ↑  Bremner, David (1869): «The Industries of Scotland: Their Rise, Progress and Present Condition».
6. 1 2  «Addiewell» Arkivert 4. mars 2016 hos Wayback Machine. *Scottishshale.co.uk*
7. 1 2  «Addiewell Chemical Works» Arkivert 3. mars 2016 hos Wayback Machine. *Scottishshale.co.uk*

Litteratur
----------

* Findlay, Alistair (2010): *Shale Voices*, Luath Press Ltd, ISBN 978-1906307110. Memoarer om parafinindustrien.

Eksterne lenker
---------------

* (en) Addiewell – kategori av bilder, video eller lyd på Commons Rediger på Wikidata
* Addiewell Heritage
* Addiewell Primary School Arkivert 4. august 2016 hos Wayback Machine.
* Addiewell Bing, Scottish Wildlife Trust

|  |  |
| --- | --- |
| Oppslagsverk/autoritetsdata | Vision of Britain **·** GeoNames **·** BBC Things
 |